李昂 (景泰進士)

李昂（），字文舉，浙江杭州府仁和縣人，民籍，明朝政治人物。景泰甲戌進士。累官漕運總督。

 生平 
景泰四年（1453年）癸酉科浙江鄉試第五十名。景泰五年（1454年）聯捷甲戌科會試第一百九十名，殿試登進士第三甲第一百八十八名。天順四年（1460年）四月授南京户部主事《明英宗睿皇帝实录卷之三百十四》：天順四年夏四月，擢進士于欽為吏部主事，葉敏、陳載、張璝、胡深、蔣雲漢、黎遜、馬馴俱戶部主事，萬翼禮部主事，徐貫、喬鳳俱兵部主事，塗淮、于懋、周正俱工部主事，熊懷、胡睿、羅廣、龔鼎俱刑部主事，薛璘、張洽俱大理寺評事，王淵、朱寬南京給事中，方朝宗、劉瑜、梁材、吳忱、王翰、淩文、徐顯、方嵩、沈富、李昂俱南京主事。，升署员外郎，五年八月實授员外郎，丁憂服闋，七年閏五月調兵部员外郎，出为青州府知府，成化十年（1474年）十月舉表卓异，賜誥敕。十一年二月升福建左參政，十九年三月復除山東左參政，二十一年十月升本司右布政使，二十二年十一月升河南左布政使，成化二十三年（1487年）五月以都察院右副都御史、巡撫江西《大明孝宗敬皇帝實錄·卷之十》：弘治元年閏正月丙子 巡撫江西都察院右副都御史李昂乞致仕不允。。弘治二年（1489年）三月，調任總督漕運兼巡撫鳳陽等處，三年四月以交章劾奏，命致仕。弘治五年三月卒《大明孝宗敬皇帝实录卷之六十一》：弘治五年三月，致仕都察院右副都御史李昂卒。昂字文举，浙江仁和县人。景泰五年进士，授工部主事，改兵部，出知青州府，年始三十一，或以少疑之。至则百废具举，郡中大治，凡八年，垦田至五千七百馀顷，赈饥民百二十万，流亡复业者五万二千五百家，将满，民状其治行三十有四事，诣御史乞留之。升福建左参政，民思之不已，刻像以事，列邑皆建生祠，其得民如此。改山东，进右布政使，转河南左布政使，多为教条，以训饬官属。寻升右副都御史、巡抚江西，以盗不时灭，立营堡，练民兵，进攻贼巢，多所斩获。又请立行都司于会昌，以扼闽广之要，不果行患，官吏怠弛不用命，痛以法绳之，而无所甄别。出兵，部伍不戢，肆为民扰，以故怨声腾起。改总督漕运兼巡抚凤阳，为言官所劾，寻命以本官致仕。后论平贼功，数遣官赐宝镪文缯，及卒，命有司治葬事，赐谕祭如制。昂精勤明敏，有才气，遇事沛然无难，然其绩最著于青州，至为大官，声望顿减，论者谓其前后若二人云。

家族
曾祖李士榮。祖父李紋中。父李禎。前母喬氏，母吴氏。慈侍下。兄李冕、李晟《天一阁藏明代科举录选刊·登科录》（《景泰五年进士登科录》）。子李世蕃，國子生。

参考

A
Category:仁和人
Category:南京户部主事
Category:南京户部员外郎
Category:明朝青州府知府
Category:明朝福建布政使司參政
Category:明朝山東布政使司參政
Category:明朝山東右布政使
Category:明朝河南左布政使
Category:明朝江西巡撫
Category:明朝鳳陽巡撫
Category:明朝漕運總督